Държавен вестник, бр. 84, 2005 г., стр. 92

С Т Р .  92
Д Ъ Р Ж А В Е Н   В Е С Т Н И К
Б Р О Й  84
и) правилно използване на прясната вода и
храната;
к) резултати от пиене на морска вода;
л) налични средства за улесняване на откри-
ването от други; и
м) значение на поддържането на духа;
12. действия, които се предприемат при бор-
ба с пожар:
а) използване на пожарогасителни шланго-
ве с различни струйници;
б) използване на пожарогасителите;
в) познаване разположението на противопо-
жарните врати; и
г) използване на дихателен апарат.
Г л а в а  д е с е т а
РАДИОКОМУНИКАЦИИ
Раздел I
Приложение и определения
Чл. 157. (1) Ако не е указано друго, разпо-
редбите по тази глава се прилагат за нови кора-
би с дължина 24 m и повече и за съществуващи
кораби с дължина 45 m и повече.
(2) Разпоредбите в тази глава не огранича-
ват никой бедстващ кораб, спасително средст-
во или човек да използва всички средства, с
които разполага, за да привлече внимание, да
оповести местоположението си и да получи
помощ.
Чл. 158. (1) Изпълнителна агенция “Морска
администрация”  може да освободи частично или
при определени условия отделни кораби от изис-
кванията по чл. 161—165 и чл. 169, ал. 7, при
условие че:
1. такива кораби отговарят на функционал-
ните изисквания на чл. 159;
2. е взето под внимание влиянието, което
такива освобождавания могат да окажат върху
общата ефективност на дейностите по отноше-
ние на безопасността на всички кораби и плава-
телни съдове.
(2) Освобождаването по ал. 1 от прилагане
на някое от изискванията по тази глава може да
се разреши само:
1. ако условията по отношение на безопас-
ността са такива, че правят цялостното прила-
гане на чл. 161—165 и чл. 169, ал. 7 неразумно
или ненужно;
2. при изключителни обстоятелства, само за
единичен рейс извън пределите на морския
район или морските райони, за които корабът
е оборудван.
 (3) Изпълнителна агенция “Морска адми-
нистрация” изпраща всяка година в Междуна-
родната морска организация след 1 януари док-
лад, в който са отразени всички изключения,
издадени на основание ал. 1 и 2 през предходна-
та година, и причините за издаването.
Чл. 159. Всеки кораб, докато е на море,
трябва:
1. освен определеното в чл. 162, ал. 1, т. 1 и
чл. 164, ал. 1, т. 4, буква “в” да предава сигнали
за бедствие в посока кораб—бряг посредством
най-малко две отделни и независими средства,
като всяко от тях използва различни радиоко-
муникационни способи;
2. да приема сигнали за бедствие от посока
бряг—кораб;
3. да предава и приема сигнали за бедствие в
посока кораб—кораб;
4. да предава и приема съобщения за коорди-
ниране на операции по търсене и спасяване;
5. да предава и приема съобщения от място-
то на бедствието;
6. да предава и според изискванията на
чл. 174, ал. 8 да приема сигнали за определяне
на местоположението;
7. да предава и приема информация за мор-
ска безопасност;
8. да предава и приема съобщения с общо
предназначение към и от брегови радиосисте-
ми или мрежи според изискванията по чл. 169,
ал. 8;
9. да предава и приема съобщения мостик—
мостик.
Раздел II
Изисквания към корабите
Чл. 160. (1) Корабът се снабдява с радио-
апаратури, които могат да изпълняват функ-
ционалните изисквания по чл. 159 през целия
му планиран рейс, и освен ако не е освободен
по чл. 158 да изпълнява изискванията по
чл. 161 и в зависимост от морския район или
райони, през които ще премине по време на
предполагаемия си рейс, изискванията на
чл. 162—165.
(2) Радиоапаратурите отговарят на следни-
те изисквания:
1. разположени са по начин, изключващ вли-
янието на вредни въздействия от механичен,
електрически или друг произход върху правил-
ното им функциониране и осигуряващ елект-
ромагнитна съвместимост и предотвратяване
на вредното взаимодействие на апаратурата с
друг вид обзавеждане и системи;
2. разположени са по начин, осигуряващ във
възможно най-голяма степен безопасност и
експлоатационна надеждност;
3. защитени са от вредното въздействие на
водата, температурните колебания и други не-
благоприятни условия на околната среда;
4. снабдени са с надеждно и постоянно елек-
трическо осветление независимо от главния и
аварийния източник на електрозахранване за
осигуряване на достатъчно осветление на орга-
ните за управление на радиоапаратурата;
5. са ясно обозначени с позивния сигнал,
опознавателните знаци на корабната станция и
други използвани кодове при експлоатацията
на радиоапаратурата.